Mikołaj Torosowicz

Mikołaj TorosowiczOs armenios de Galicia tiñan como lingua propia o polaco. (en , "Mykolai Torosovych"), nado arredor de 1605 en Lviv e finado o 24 de outubro de 1681, foi o primeiro bispo católico armenio de Lviv.Encyklopedia Powszechna, 1867, p.388.

 Traxectoria 
Naceu en Lviv nunha familia apostólica armenia. Naquel momento, os armenios de Galicia estaban baixo xurisdición eclesiástica do patriarca da Santa Sé de Echmiadzin, en Armenia, daquela baixo dominio persa.

Con vocación relixiosa, foi enviado polos seus pais a Istanbul. Foi ordenado sacerdote en 1626 en Istanbul, e en 1627 nomeado bispo de Lviv da Igrexa apostólica armenia.

O 24 de outubro de 1630 fixo unha profesión de fe nunha cerimonia na igrexa dos carmelitas descalzos, e entrou xunto coa súa diocese en comuñón coa Igrexa católica. A unión foi confirmada pola Santa Sé o 8 de novembro, e Torosowicz converteuse no primeiro arcebispo católico armenio de Lviv.

En 1635 Torosowicz fixo unha nova confesión de fe ante o papa Urbano VIII en Roma, e foi nomeado metropolitano de Lviv, con xurisdición sobre todos os armenios de Polonia, Moldova e Valaquia. Foi tamén quen levou aos teatinos a Lviv.

Finou o 24 de outubro de 1681 aos 76 anos de idade.

 Notas 

 Véxase tamén 
 Bibliografía 

 Archbishop Mikołaj Torosowicz

Categoría:Nados en 1605
Categoría:Nados en Lviv
Categoría:Finados en 1681
Categoría:Bispos ortodoxos orientais de Ucraína
Categoría:Bispos católicos de Ucraína
Categoría:Bispos da Igrexa apostólica armenia
Categoría:Arcebispos da Igrexa católica armenia